Diari Oficial de la Generalitat Valenciana


Sumari del DOGV 7041, del 07-06-2013 (2013/5964)

ORDE 50/2013, de 5 de juny, de la Conselleria d'Educació, Cultura i Esport, per la qual es convoquen ajudes per a foment i suport d'activitats culturals i artístiques, i per a la participació en fires d'art.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7041

Data del DOGV
:   07-06-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/5964


Data del document
:   05-06-2013

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 50/2013, de 5 de juny, de la Conselleria d'Educació, Cultura i Esport, per la qual es convoquen ajudes per a foment i suport d'activitats culturals i artístiques, i per a la participació en fires d'art. [2013/5964]  
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, modificat per la Llei Orgànica 1/2006, de 10 d'abril, establix en l'article 49.1.4t la competència exclusiva de la Generalitat en matèria de cultura. El Decret 19/2012, de 7 de desembre, del president de la Generalitat, que determina les conselleries en què s'organitza l'Administració de la Generalitat, assigna a la Conselleria d'Educació, Cultura i Esport les competències en matèria de promoció cultural. Així mateix, corresponen a esta conselleria les competències en matèria de promoció cultural i patrimoni cultural d'acord amb el Decret 179/2012, de 14 de desembre, del Consell, pel qual s'establix l'estructura orgànica bàsica de la Presidència i de les conselleries de la Generalitat.  
Per tot això, fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991,  
  
  
ORDENE  
  
Primer  
Es convoca la concessió d'ajudes destinades a finançar entitats privades sense ànim de lucre, museus i col·leccions museogràfiques permanents reconeguts o integrats en el Servici Valencià de Museus, amb la finalitat de recolzar i fomentar la realització d'activitats culturals i artístiques, i persones físiques o jurídiques titulars de galeries d'art que participen en fires d'art nacionals i internacionals.  
  
  
Segon  
L'import màxim global de les ajudes a concedir serà de 250.000 euros, que es finançaran a càrrec dels crèdits del capítol IV gastos corrents, línia T6418000 del programa 453.40 Arts Plàstiques i Escèniques del pressupost de la Generalitat per a l'any 2013.  
  
DISPOSICIONS ADDICIONALS  
  
Primera  
1. Les ajudes a entitats privades sense ànim de lucre i als titulars de museus i col·leccions museogràfiques permanents integrats en el Servici Valencià de Museus per a la realització d'activitats culturals i artístiques, d'acord amb l'article 3.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, queden excloses de l'aplicació del principi d'incompatibilitat amb el mercat interior formulat en l'apartat 1 de l'article 107 del Tractat de Funcionament de la Unió Europea, i no és, per tant, obligatòria la notificació d'estes a la Comissió Europea, en la mesura que estes ajudes van dirigides a entitats que no exercixen activitats econòmiques i, per tant, no complixen amb el requisit d'avantatge econòmic per a una empresa, ni amb el del falsejament de la competència afectant els intercanvis comercials entre els estats membres de la Unió Europea.  
  
2. Les ajudes a galeries d'art no necessiten ser notificades a la Comissió Europea atés que estes estan acollides al règim de minimis establit en el Reglament (CE) número 1998/2006, de la Comissió, de 15 de desembre (DOUE L 379/5, 28.12.2006), relatiu a l'aplicació dels articles 87 i 88 del Tractat a les ajudes de minimis i pel seu import no suposen un falsejament de la competència que afecte els intercanvis comercials entre estats membres.  
En cap cas estes ajudes podran superar l'import màxim total per beneficiari de 200.000 euros durant un període de tres exercicis fiscals, ni individualment ni com a resultat de l'acumulació amb altres ajudes de minimis concedides al mateix beneficiari, conforme establix el Reglament (CE) número 1998/2006, de la Comissió.  
Sense perjuí de l'anterior, serà possible l'acumulació d'un altre tipus d'ajudes per a la mateixa acció subvencionada, excepte si esta acumulació conduïx a una intensitat de l'ajuda superior a l'establida per a les circumstàncies concretes de cada cas en un reglament d'exempció per categories o en una decisió adoptada per la Comissió.   
No podrà aplicar-se el règim de minimis a les empreses que operen en els sectors determinats en el punt 1 de l'article 1 del reglament esmentat.  
  
Segona  
Es delega en la directora general de Cultura la facultat de concedir estes ajudes i de dictar les resolucions necessàries per al desplegament i execució de la present orde.  
  
DISPOSICIONS FINALS  
  
Única  
Esta orde produirà efectes a partir de l'endemà de la seua publicació en el Diari Oficial de la Comunitat Valenciana.   
Segons el que disposen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú, i 10, 14, 46 de la Llei 29/1998, Reguladora de la Jurisdicció Contenciosa Administrativa, contra este acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu en els terminis i davant dels òrgans que s'indiquen a continuació:   
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de la seua publicació.   
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.   
  
València, 5 de juny de 2013  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
ANNEX I   
Bases de la convocatòria per a l'adjudicació d'ajudes per a foment i suport d'activitats culturals i artístiques, i per a la participació en fires d'art  
  
CAPÍTOL I  
Disposicions generals  
  
Primera. Objecte i finalitat   
Esta convocatòria té com a finalitat contribuir a la promoció i organització d'activitats culturals i artístiques que realitzen entitats privades sense ànim de lucre, museus i col·leccions museogràfiques permanents reconeguts o integrats en el Servici Valencià de Museus, i incentivar la participació de les galeries en fires d'art nacionals i internacionals.  
  
  
Segona. Règim d'estes ajudes  
1. La concessió d'estes ajudes s'efectuarà per mitjà d'un règim de concurrència competitiva.  
2. Esta convocatòria es regirà per estes bases, per la Llei 38/2003, de 17 de novembre, General de Subvencions, el seu reglament de desplegament aprovat pel Reial Decret 887/2006 i pel Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell de la Generalitat.  
  
3. La presentació de la sol·licitud per a optar a esta ajuda implica la plena acceptació pel sol·licitant de les bases per les quals es regix esta convocatòria.  
  
  
Tercera. Modalitats d'ajuda  
a) Ajudes a entitats privades sense ànim de lucre que realitzen activitats culturals que contribuïsquen a la promoció i difusió d'expressions culturals i artístiques a la Comunitat, com ara l'organització d'exposicions, congressos, seminaris, jornades, esdeveniments o un altre tipus de manifestacions que atenguen les finalitats establides en esta convocatòria.  
b) Ajudes a museus i col·leccions museogràfiques permanents reconeguts o integrats en el Sistema Valencià de Museus, per a la realització d'activitats culturals i divulgatives que contribuïsquen a promoure i difondre el patrimoni cultural valencià a través de l'edició de fullets divulgatius i publicacions de la institució museística, l'organització d'exposicions, conferències, tallers didàctics, cursos i visites guiades relacionades amb la col·lecció permanent o amb les exposicions temporals.  
c) Ajudes a galeries d'art per a la participació en fires d'art nacionals i internacionals. A estos efectes s'entén com a galeries d'art les persones físiques o jurídiques que tinguen com a activitat principal l'exposició oberta al públic d'obres d'art amb finalitat comercial.  
  
  
Quarta. Quantia i distribució entre les modalitats d'ajudes  
1. L'import global màxim d'estes ajudes és de 250.000 euros, que es distribuirà de la manera següent:  
- Ajudes a entitats privades sense ànim de lucre, 75.000,00 euros.  
- Ajudes a museus i col·leccions museogràfiques permanents reconeguts o integrats en el Sistema Valencià de Museus, 125.000,00 euros.  
  
- Ajudes a galeries d'art, 50.000,00 euros.  
2. Si per falta de concurrència de sol·licituds o incompliment dels requisits previstos en la convocatòria no s'esgota el crèdit assignat a alguna de les modalitats d'ajuda establides en l'apartat anterior, este podrà reassignar-se i passar a incrementar la dotació global assignada a les altres modalitats.  
  
Quinta. Beneficiaris  
Dins dels límits pressupostaris i d'acord amb els criteris que establixen les bases, podran sol·licitar estes ajudes les persones jurídiques que organitzen activitats culturals o artístiques i les persones físiques o jurídiques titulars de galeries d'art que complisquen els requisits específics que s'assenyalen en els capítols següents per a cada modalitat d'ajuda.  
  
Els beneficiaris han de tindre veïnat administratiu a la Comunitat Valenciana i no incórrer en les prohibicions per a obtindre la condició de beneficiari arreplegades en els apartats 2 i 3 de l'article 13 de la Llei 38/2003, de 17 de novembre, General de Subvencions.  
  
Sexta. Activitats i gastos subvencionables  
1. Se subvencionaran aquelles actuacions previstes en la base tercera que hagen sigut desenrotllades entre el dia 1 de maig de 2012 i el dia 30 d'abril de 2013, ambdós inclosos.  
2. Tindran la consideració de gastos subvencionables tots aquells gastos corrents generats directament en la realització de les activitats per a les quals es concedix l'ajuda, que s'hagen relacionat i quantificat en el compte justificatiu de la sol·licitud, i s'exclouran els ocasionats pel manteniment de l'entitat, inversions o adquisicions patrimonials.  
  
  
Sèptima. Activitats no subvencionables  
Queden excloses d'esta convocatòria, a més de les no incloses segons l'objecte i finalitat de la convocatòria establits en les bases primera i tercera:   
a) Aquelles el contingut de les quals estiga clarament previst en les restants convocatòries d'ajudes de la Generalitat.  
b) Activitats i projectes cofinançats per la Generalitat o algun dels seus ens públics.  
c) Les activitats promogudes o organitzades per centres docents, associacions de pares i mares d'alumnes, així com associacions d'alumnes.   
d) Les promogudes o organitzades per col·legis oficials.  
e) Les activitats promogudes o organitzades per associacions i entitats entre els fins fundacionals de les quals no figure la realització d'activitats de promoció o difusió de la cultura o dels béns patrimonials o culturals.  
f) Activitats promogudes i organitzades per entitats literàries, juvenils, taurines, esportives, bandes de música i societats musicals.  
  
g) Activitats festives, socials, gastronòmiques, recreatives, de viatges o semblants.  
h) Activitats consistents en el manteniment de l'entitat promotora.   
  
  
Octava. Finançament i destinació de les ajudes  
1. Les activitats objecte de la present convocatòria es finançaran amb els crèdits consignats a este efecte en els pressupostos de la Generalitat i amb els pressupostos que disposen els mateixos beneficiaris.   
  
2. L'import màxim de les ajudes serà de 4.000 euros per beneficiari i es concediran en funció del compte justificatiu presentat i dels criteris preferents establits per a cada modalitat d'ajudes.  
3. L'import de les subvencions en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada, ni el límit establit en la disposició addicional d'esta orde, perquè estes tinguen la consideració d'ajudes de minimis.  
4. Els beneficiaris d'estes ajudes hauran d'aportar amb càrrec al seu pressupost la part no finançada per la Generalitat.  
  
Novena. Presentació de sol·licituds  
1. El termini de presentació de sol·licituds serà de 20 dies naturals a comptar de l'endemà de la publicació d'esta orde en el Diari Oficial de la Comunitat Valenciana.  
2. Les sol·licituds, que es formularan segons el model de l'imprés normalitzat que s'adjunta a esta orde com a annex II, sol·licitud i justificació d'ajudes per a activitats culturals i artístiques i participació en fires d'art, es dirigiran a la Direcció General de Cultura, Servici de Coordinació d'Entitats Culturals i Ajudes.  
3. Les sol·licituds hauran de ser subscrites pels qui exercisquen la representació de l'entitat en cada cas d'acord amb la normativa d'aplicació. Cada entitat només podrà presentar una única sol·licitud que podrà contindre una o més activitats.   
En el cas de les galeries d'art es podrà sol·licitar ajuda per a un màxim de 3 fires nacionals i 2 d'internacionals.   
4. Les sol·licituds hauran de presentar-se en el Registre General d'esta conselleria, en les seues direccions territorials o a través dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i s'acompanyaran de la documentació assenyalada en l'apartat 6 d'esta base.  
5. En cas d'enviament per correu certificat, la presentació de la documentació en l'oficina de correus corresponent haurà de fer-se d'acord amb el que disposa l'article 31 del Reial Decret 1829/1999, de 31 de desembre, pel qual s'aprova el Reglament pel qual es regula la prestació dels servicis postals, en desplegament del que establix la Llei 24/1998, de 13 de juliol, del Servici Postal Universal i de Liberalització dels Servicis Postals, en sobre obert, a fi que l'exemplar destinat a la Conselleria d'Educació, Cultura i Esport siga datat i segellat abans de ser certificat. En el cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella que aparega en l'entrada de registre de la Conselleria d'Educació, Cultura i Esport.  
  
6. Junt amb la documentació específica que s'exigix per a cada modalitat d'ajudes en els capítols següents a la sol·licitud haurà d'acompanyar-se la documentació següent:  
a) Declaració de subvencions, ajudes, ingressos o recursos sol·licitats o concedits per altres organismes públics o privats, en compliment de l'article 30.4 de la Llei 38/2003, de 17 de novembre, General de Subvencions (apartat C de l'annex II de sol·licitud).  
b) En el cas de galeries d'art, els sol·licitants hauran de presentar una declaració sobre totes les ajudes públiques concedides o sol·licitades per als mateixos costos subvencionables, així com de les ajudes de minimis rebudes durant els dos exercicis fiscals anteriors i durant l'exercici fiscal en curs (apartat C de l'annex II de sol·licitud).  
c) Declaració responsable de no incórrer en les prohibicions per a obtindre la condició de beneficiari assenyalades en els apartats 2 i 3 de l'article 13 de la Llei 38/2003, de 17 de novembre, General de Subvencions (apartat H de l'annex II de sol·licitud).  
d) Dades bancàries on es desitja rebre la subvenció, segons el model de domiciliació bancària que es detalla com a annex III.  
e) Compte justificatiu, segons model de l'annex II de sol·licitud (apartats E, F, G), en el qual s'indicarà l'import sol·licitat i les activitats realitzades d'acord amb les bases de la convocatòria, compost de:  
  
- Memòria d'actuació, amb indicació de les activitats realitzades o fires d'art a què s'ha assistit, la denominació, descripció i finalitats del projecte, data i lloc de celebració, el cost econòmic i l'import d'ajuda sol·licitat.  
- Original o fotocòpia compulsada de les factures o justificants de gasto de les activitats realitzades.  
- S'hi adjuntarà un exemplar d'aquells díptics, tríptics, cartells, revistes, llibres, còpies audiovisuals, documentació o qualsevol altre format sobre el qual haja quedat constància de l'activitat realitzada.  
  
D'acord amb el que disposa l'article 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, en l'annex de sol·licitud de l'ajuda s'inclou la possibilitat que el sol·licitant autoritze expressament la Conselleria d'Educació, Cultura i Esport perquè l'Administració obtinga directament l'acreditació del compliment de les obligacions tributàries i amb la Seguretat Social, així com per a la comprovació directa de les dades d'identitat (DNI), (apartat D de l'annex II).  
  
No obstant això, el sol·licitant podrà denegar expressament el consentiment, i haurà d'aportar llavors els certificats següents:  
- Certificat positiu de l'Agència Estatal d'Administració Tributària que acredite que el sol·licitant es troba al corrent de les seues obligacions.  
- Certificat de la Tresoreria General de la Seguretat Social que acredite que el sol·licitant es troba al corrent en el compliment de les seues obligacions amb la Seguretat Social  
- Certificat de les direccions territorials de la Conselleria d'Hisenda i Administració Pública que acredite que el sol·licitant no té deutes de naturalesa tributària amb la Generalitat.  
Si el sol·licitant no dóna eixa autorització i és persona física, haurà d'aportar una còpia del document nacional d'identitat, i si és persona jurídica, una còpia del document nacional d'identitat del representant legal.  
7. Si la sol·licitud no complix amb els requisits exigits en les presents bases, es requerirà l'interessat perquè, en el termini de 10 dies, esmene la falta o acompanye els documents preceptius, indicant que, si no ho fa, es considerarà que desistix de la seua petició, prèvia resolució que haurà de ser dictada en els termes que preveu l'article 42, tal com establix l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
8. Els qui així ho desitgen, podran realitzar la presentació i registre per mitjans electrònics i sol·licitar que les comunicacions i notificacions es practiquen per la dita via. Estos tràmits tindran plena validesa, d'acord amb les condicions i requisits previstos en la Llei 11/2007, de 22 de juny, d'Accés Electrònic dels Ciutadans als Servicis Públics, la Llei 3/2010, de 5 de maig, de la Generalitat, d'Administració Electrònica de la Comunitat Valenciana, així com en el Decret 18/2004, de 13 de febrer, del Consell, de Creació del Registre Telemàtic de la Generalitat i regulació de les notificacions telemàtiques de la Generalitat. A fi de complir amb els requisits de seguretat establits, la designació de l'adreça o bústia de correu electrònic, a l'efecte de practicar les notificacions a l'interessat, haurà de correspondre amb la proporcionada per la Generalitat amb domini .  
  
Es requerirà per a sol·licitar este tipus d'ajudes per via telemàtica un certificat de firma electrònica d'entitat emés per l'ACCV . En el cas que l'empresa sol·licitant siga una persona física, caldrà el certificat de firma electrònica de ciutadà, emés per l'ACCV .  
La tramitació telemàtica pot realitzar-se a través del PROP, en l'URL següent:  
http://www.gva.es/portal/page/portal/inicio/procedimientos'id\_proc=191 (persones jurídiques privades sense ànim de lucre)   
http://www.gva.es/portal/page/portal/inicio/procedimientos'id\_proc=833 (museus i col·leccions museístiques)   
http://www.gva.es/portal/page/portal/inicio/procedimientos'id\_proc=752 (galeries d'art)   
Els documents complementaris a la sol·licitud poden ser aportats de forma telemàtica. En este cas només s'acceptaran en format pdf i hauran d'estar firmats per mitjà de la plataforma de firma en línia de l'ACCV: .  
  
Deu. Procediment de concessió: instrucció i resolució  
1. L'òrgan competent per a la instrucció del procediment de concessió de la subvenció és el Servici de Coordinació d'Entitats Culturals i Ajudes de la Direcció General de Cultura.  
2. L'òrgan instructor, una vegada completats els expedients i realitzades les activitats d'instrucció pertinents, els traslladarà a la comissió indicada en l'apartat següent.  
3. Per a l'avaluació de les sol·licituds, conforme preveu l'article 22 de la Llei General de Subvencions, es constituirà una comissió tècnica de valoració, que adaptarà el seu funcionament a les regles generals que s'apliquen als òrgans col·legiats i que estarà formada per:  
  
- Presidència: subdirector/a general d'Arts Plàstiques i Escèniques o persona en qui delegue.  
- Vicepresidència: cap del Servici de Coordinació d'Entitats Culturals i Ajudes.  
- Vocals: directors/es territorials d'Educació, Cultura i Esport d'Alacant, Castelló i València o persona en qui deleguen, i el cap del Servici de Museus o persona en qui delegue.  
- Secretaria: un/a tècnic/a adscrit/a a la Direcció General de Cultura, amb veu i sense vot.  
4. La comissió de valoració podrà demanar als interessats les dades i les acreditacions que consideren necessàries per a la deguda qualificació dels projectes.  
5. L'esmentada comissió avaluarà les sol·licituds d'acord amb els criteris i les normes establides en estes bases i emetrà un informe en què es concrete el resultat de l'avaluació efectuada.  
En les modalitats d'ajudes a entitats jurídiques sense ànim de lucre i museus i col·leccions museogràfiques, la comissió especificarà, basant-se en els criteris de valoració previstos per a cada modalitat, la valoració i la ponderació de les sol·licituds i, basant-se en això, establirà una prelació per orde de major a menor puntuació de les sol·licituds amb l'import de la quantia de la subvenció en aquelles sol·licituds que siguen estimades.  
En la modalitat d'ajudes a galeries d'art, la valoració de les sol·licituds es realitzarà tenint en compte la memòria econòmica, els conceptes subvencionables i la quantia de l'ajuda prevista en el capítol IV d'esta orde.  
6. El òrgan instructor, a la vista de l'expedient i de l'informe de la comissió formularà una proposta de resolució definitiva que elevarà la directora general de Cultura, que serà, per delegació de la consellera, la competent per a resoldre.  
7. En cas de renúncia o de qualsevol altra circumstància que puga influir en la distribució de la quantia de les ajudes, la directora general de cultura podrà dictar una nova resolució incrementant la quantitat concedida a algun dels beneficiaris o incloent-ne d'altres inicialment exclosos segons l'orde de prelació establit per la comissió.  
8. El termini màxim per a resoldre és de sis mesos a partir de l'endemà de la publicació de l'orde en el Diari Oficial de la Comunitat Valenciana. Transcorregut el termini de sis mesos sense que s'adopte la resolució i notificació per l'òrgan competent als interessats, s'entendran desestimades les sol·licituds, sense perjuí de l'obligació expressa de resoldre de l'Administració.  
9. La resolució serà publicada en el Diari Oficial de la Comunitat Valenciana, segons el que disposa l'article 59.6.b de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 18 de la Llei General de Subvencions.  
10. Contra la resolució, que posa fi a la via administrativa, podrà interposar-se un recurs potestatiu de reposició davant de l'òrgan que l'ha dictat, en el termini d'un mes si la resolució és expressa i tres en cas de silenci administratiu, a comptar de l'endemà del dia en què es produïsca l'acte presumpte, o ser impugnada directament davant de l'orde jurisdiccional contenciós administratiu, en el termini de dos mesos si és expressa la resolució i sis en cas de silenci administratiu, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
Onze. Obligacions del beneficiari  
Són obligacions del beneficiari:  
a) Complir l'objectiu, executar la memòria d'actuació, realitzar l'activitat o adoptar el comportament que fonamenta la concessió de la subvenció, tot això d'acord amb els articles 29 a 31 de la Llei 38/2003, de 17 de novembre, General de Subvencions.  
b) Justificar, davant de l'òrgan concedent, el compliment dels requisits i de les condicions, així com la realització de l'activitat i el compliment de la finalitat que determinen la concessió o el gaudi de la subvenció, en la forma establida en les bases.   
La documentació justificativa s'haurà d'aportar juntament amb la sol·licitud.  
c) Sotmetre's a les actuacions de comprovació i control financer que efectue l'òrgan concedent, o qualssevol altres actuacions de comprovació i control financer que puguen realitzar els òrgans de control competents, per a la qual cosa hauran d'aportar la informació que li siga requerida en l'exercici d'estes actuacions, d'acord amb el que establix l'article 46 de la Llei 38/2003, de 17 de novembre, General de Subvencions.  
d) Comunicar a la Conselleria d'Educació, Cultura i Esport l'obtenció d'altres subvencions, ajudes o ingressos per a la mateixa finalitat.  
  
e) Acreditar amb anterioritat a dictar-se la proposta de resolució de concessió i prèviament al cobrament, que es troba al corrent en el compliment de les seues obligacions tributàries i enfront de la Seguretat Social.  
f) Conservar els documents justificatius de l'aplicació dels fons rebuts, inclosos els documents electrònics, mentres puguen ser objecte de les actuacions de comprovació i control.  
g) Adoptar les mesures de difusió contingudes en l'article 18 de la Llei 38/2003, de 17 de novembre, General de Subvencions.  
h) Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, General de Subvencions.   
L'incompliment de les obligacions anteriors serà causa de l'exigència de les responsabilitats o sancions corresponents segons la legislació vigent.  
  
Dotze. Manteniment de condicions  
Tota alteració de les condicions tingudes en compte per a la concessió de la subvenció, i en tot cas l'obtenció concurrent d'altres subvencions o ajudes concedides per altres administracions o ens públics o privats, podrà donar lloc a la modificació o revocació de la resolució de concessió, així com el reintegrament de les quantitats percebudes en els termes establits per l'article 37 de la Llei 38/2003, de 17 de novembre, General de Subvencions, i les bases d'esta convocatòria.  
  
  
Tretze. Forma de pagament de les ajudes   
El pagament de les ajudes es farà d'una sola vegada, prèvia acreditació per part dels beneficiaris del compliment de les obligacions previstes en la base onze d'este annex, i presentació dels corresponents justificants de gasto per un import igual o superior a la quantitat subvencionada, de conformitat amb el que establix la Llei 38/2003, de 17 de novembre, General de Subvencions, i el Text Refós de la Llei d'Hisenda Pública de la Generalitat Valenciana aprovat per Decret Legislatiu de 26 de juny de 1991.  
  
  
CAPÍTOL II  
Ajudes a persones jurídiques privades sense ànim de lucre  
  
Catorze. Finalitat de l'ajuda i activitat subvencionada  
Les ajudes a persones jurídiques privades sense ànim de lucre tenen com a finalitat contribuir a l'organització i realització d'activitats culturals i artístiques per mitjà de l'organització d'exposicions, congressos, seminaris, jornades, esdeveniments, etc., que contribuïsquen a la promoció i difusió de les manifestacions culturals realitzades dins del territori de la Comunitat Valenciana.   
  
Quinze. Beneficiaris i nombre màxim d'ajudes  
1. Podran sol·licitar estes ajudes les persones jurídiques privades sense ànim de lucre, amb veïnat administratiu en el territori de la Comunitat que tinguen entre els seus fins estatutaris l'exercici d'activitats culturals o artístiques.  
2. Dins dels límits pressupostaris i d'acord amb els criteris que establixen les bases, es podran concedir un màxim de 50 ajudes.  
  
  
Setze. Documentació específica  
A més de la documentació establida en el punt 6 de la base novena, les sol·licituds hauran d'incloure la documentació següent:  
a) Fotocòpia compulsada del document públic que acredite l'existència i personalitat jurídica de l'entitat, adaptada, en el cas de les associacions, a la Llei Orgànica 1/2002, de 22 de març, Reguladora del Dret d'Associació.  
b) Fotocòpia compulsada dels estatuts inscrits en el registre públic corresponent.  
c) Certificat o fotocòpia compulsada de l'acord, adoptat per l'òrgan de govern que corresponga, aprovant sol·licitar esta subvenció i facultant el representant per a subscriure la petició.  
d) Fotocòpia compulsada del NIF de l'entitat sol·licitant de l'ajuda.  
  
e) Les federacions i tota forma d'agrupació d'entitats associatives o fundacionals presentaran un certificat actualitzat de la seua secretaria que certifique els membres que en formen part.  
  
Dèsset. Criteris de valoració  
Les activitats es valoraran d'acord amb els criteris següents:  
1. Qualitat cultural i/o artística de la memòria d'actuació, el seu grau de desenrotllament i la coherència en el seu contingut en relació amb els objectius que el motiven, d'acord amb la base tercera, fins a 20 punts.  
Caldrà l'obtenció d'un mínim de 10 punts en este apartat per a valorar la sol·licitud.  
2. Contribució del projecte a la divulgació de les expressions culturals i artístiques desenrotllades a la Comunitat Valenciana, fins a 5 punts.  
3. Situació sociocultural i econòmica del territori on tinga lloc l'activitat sempre que esta puga tindre un impacte generador de noves iniciatives culturals i afavorir el desenrotllament local, fins a 2 punts.  
  
4. Continuïtat en la programació cultural i artística al llarg de l'any, fins a 2 punts.  
5. Activitats que integren propostes de foment de la igualtat de gènere, fins a 1 punt.  
  
CAPÍTOL III  
Ajudes a museus i col·leccions museístiques  
  
Díhuit. Finalitat de l'ajuda i activitat subvencionada  
Les ajudes a museus i col·leccions museogràfiques permanents reconeguts o integrats en el Sistema Valencià de Museus tenen com a finalitat contribuir a la realització d'activitats divulgatives que promoguen i difonguen el patrimoni cultural valencià a través de l'edició de fullets divulgatius i publicacions de la institució museística, la realització d'exposicions, conferències, tallers didàctics, cursos i visites guiades relacionades amb la col·lecció permanent o amb les exposicions temporals.  
  
  
Dènou. Beneficiaris i nombre màxim d'ajudes  
1. Podran sol·licitar estes ajudes els museus i les col·leccions museogràfiques permanents reconeguts o integrats en el Sistema Valencià de Museus.  
Tindran la consideració de Museu o Col·lecció Museística Permanent les persones físiques o jurídiques, públiques o privades, titulars de museus i col·leccions museogràfiques permanents reconeguts per la Generalitat, de conformitat amb el que establix la Llei 4/1998, de la Generalitat, del Patrimoni Cultural Valencià, i l'Orde de 6 de febrer de 1991, de la Conselleria de Cultura, Educació i Ciència, sobre el reconeixement de museus i col·leccions museogràfiques permanents.  
  
2. Dins dels límits pressupostaris i d'acord amb els criteris que establixen les bases, es podran concedir un màxim de 70 ajudes.  
  
  
Vint. Documentació específica  
A més de la documentació establida en el punt 6 de la base novena, les sol·licituds hauran d'incloure la documentació següent:  
a) En el cas de persones jurídiques sense ànim de lucre, fotocòpia compulsada de l'escriptura o document públic de constitució i dels estatuts de l'entitat inscrits en el registre oficial corresponent.  
b) Certificat o fotocòpia compulsada de l'acord, adoptat per l'òrgan de govern que corresponga, aprovant sol·licitar esta subvenció i facultant el representant per a subscriure la petició.  
c) Fotocòpia compulsada del NIF de l'entitat sol·licitant de l'ajuda.  
  
d) En el cas d'entitats locals, certificat de l'acord adoptat per l'òrgan de govern de la corporació aprovant sol·licitar esta ajuda i facultant el seu representant a subscriure la petició.   
  
Vint-i-u. Criteris de valoració  
Les activitats es valoraran d'acord amb els criteris següents:  
1. Qualitat cultural i/o artística de la memòria d'actuació, el seu grau de desenrotllament i la coherència en el seu contingut en relació amb els objectius que ho motiven, d'acord amb la base tercera, fins a 20 punts.  
Serà necessària l'obtenció d'un mínim de 10 punts en este apartat per a valorar la sol·licitud.  
2. Contribució del projecte a la divulgació de les expressions culturals i artístiques desenrotllades en la Comunitat Valenciana, fins a 5 punts.  
3. Situació sociocultural i econòmica del territori on tinga lloc l'activitat sempre que esta puga tindre un impacte generador de noves iniciatives culturals i afavorir el desenrotllament local, fins a 2 punts.  
  
4. Continuïtat en la programació cultural i artística al llarg de l'any, fins a 2 punts.  
5. Activitats que integren propostes de foment de la igualtat de gènere, fins a 1 punt.  
  
CAPÍTOL IV  
Ajudes a galeries d'art  
  
Vint-i-dos. Finalitat de l'ajuda i activitat subvencionada  
1. Les ajudes a galeries d'art tenen com a finalitat contribuir al finançament dels costos per la participació en fires d'art nacionals i internacionals.   
2. Les galeries d'art podran presentar una única sol·licitud per a un màxim de 3 fires nacionals i 2 d'internacionals.  
  
Vint-i-tres. Beneficiaris  
Podran sol·licitar estes ajudes persones físiques o jurídiques de caràcter privat titulars de galeries d'art amb veïnat administratiu a la Comunitat Valenciana. Als efectes d'estes bases s'entén com a galeries d'art les persones físiques o jurídiques que tinguen com a activitat principal l'exposició oberta al públic d'obres d'art amb finalitat comercial.  
  
  
Vint-i-quatre. Conceptes subvencionables  
a) Els gastos que es deriven de la contractació de sòl en aquelles fires en què este concepte tinga caràcter obligatori.  
b) Els gastos derivats de les acreditacions i drets d'inscripció, si és el cas.  
c) Els gastos corresponents al disseny, muntatge i desmuntatge de l'estand i elaboració de material publicitari i promocional en relació amb la presència de la galeria en la fira.  
d) Servicis per a la gestió de l'estand: assegurances, consum d'energia elèctrica, inserció de dades o publicitat en catàleg, neteja de l'estand, hostesses, així com el transport de la càrrega.  
No seran objecte de subvenció els honoraris del personal de la galeria per l'assistència a la fira, així com els gastos de desplaçament, allotjament i restauració en el lloc de celebració, els gastos de taxi, els peatges i els d'aparcament.  
  
Vint-i-cinc. Quantia de l'ajuda  
Tant en l'assistència i participació en fires d'art nacionals com internacionals, la subvenció serà de fins al 50 per cent dels gastos que es puguen originar pels conceptes reflectits en la base anterior, no superant-se en cap cas els imports màxims per beneficiari previstos en la base octava.   
  
Vint-i-sis. Documentació específica  
A més de la documentació establida en el punt 6 de la base novena, les sol·licituds hauran d'incloure la documentació següent:  
a) En el supòsit de persones jurídiques, fotocòpia compulsada de l'escriptura o document públic de constitució i estatuts de l'entitat inscrits en el registre oficial corresponent.  
b) Document públic que acredite la representació que exercix el firmant de la sol·licitud, o certificat de l'acord adoptat per l'òrgan de govern que corresponga aprovant sol·licitar esta ajuda i facultant el sol·licitant a subscriure la petició.  
c) Alta en l'Impost d'Activitats Econòmiques en l'epígraf corresponent a l'activitat per a la qual se sol·licita la subvenció, així com l'últim rebut d'este o declaració jurada de trobar-se exempt del pagament del dit impost.  
d) Fotocòpia compulsada del NIF de l'entitat sol·licitant de l'ajuda.  
  
e) Compte justificatiu compost de:  
- Una memòria d'actuació per cada fira en què s'indique el títol de la fira, el lloc i la data de celebració, un pressupost desglossat en les següents partides d'acord amb els conceptes subvencionables (gastos de lloguer d'estand, gastos de les acreditacions i drets d'inscripció si és el cas, gastos de disseny, muntatge i desmuntatge de l'estand, gastos de material publicitari i promocional, servicis de gestió de l'estand i del transport de la càrrega).  
- Original o fotocòpia confrontada de les factures o justificants de gasto de les activitats realitzades.  
- S'acompanyarà un exemplar del material imprés (díptics, tríptics, cartells. revistes, llibres) o de qualsevol altre format (còpies audiovisuals) sobre el qual haja quedat constància de la participació de la galeria en la fira.